#عيدعاتق_الشماسي

ياللي على رجم الولايف تمرون 
ماعاد في رجم الولايف ولايف
اوّل عليه اهل المحبه يوقون 
لاحافهم من وهاج الشوق حايف 
 وليا اشرفوا فوقه وقاموا يغنون
مالت طرب روس الجبال النوايف
واليوم حال الرجم من دون في دون
عليه من  هجر   المحبين   خايف
لاتهجرونه   يامواليف    تكفون
طلّوا قبل تقضي عليه الحسايف
قالوا جماد ومنطق الشعر مجنون
قلت الحجر مثل القلوب الرهايف
لاتنشدوني  كيف  ياعيد   وشلون
بس   اتركوني   ماعليكم   كلايف 
احس به  لاصار  ضايق  ومحزون 
لو  كان  ماعنده لسان  وشفايف

   ✍🏼عيدعاتق الحربي